Ieslodzījuma vietu pārvaldes

iepirkuma

"**Pārtikas atkritumu apsaimniekošanas pakalpojumu sniegšana**

**Latvijas ieslodzījuma vietām**"

(iepirkuma identifikācijas numurs IeVP 2018/21)

Piedāvājumu vērtēšanas protokols Nr. 2018/21/3

Rīgā 2018. gada 17. aprīlī

Ar Ieslodzījuma vietu pārvaldes (turpmāk – Pārvalde) priekšnieka 2018. gada 2. janvāra rīkojumu Nr.1 "Par iepirkumu komisijas izveidošanu" izveidotās iepirkumu komisijas (turpmāk – Iepirkumu komisija) iepirkuma "Pārtikas atkritumu apsaimniekošanas pakalpojumu sniegšana Latvijas ieslodzījuma vietām" (identifikācijas Nr. IeVP 2018/21) (turpmāk – Iepirkums) sēdē plkst.10.00, Stabu ielā 89, Rīgā, 314. kabinetā, piedalās:

**Iepirkumu komisijas priekšsēdētāja:** Pārvaldes priekšnieka vietniece pulkvežleitnante Tatjana Trocka.

**Iepirkumu komisijas priekšsēdētāja vietniece:** Pārvaldes centrālā aparāta Grāmatvedības daļas informācijas uzskaites galvenā speciāliste kapteine Jūlija Baranova.

**Iepirkumu komisijas locekļi:**

Pārvaldes centrālā aparāta Tiesvedības daļas galvenā juriste virsleitnante Olga Sparāne;

Pārvaldes centrālā aparāta Projektu izstrādes daļas vecākā referente kapteine Una Zvaigzne;

Pārvaldes centrālā aparāta Apsardzes daļas galvenais inspektors majors Vadims Petruhins.

**Protokolē:**

Pārvaldes centrālā aparāta Iepirkumu un līgumu daļas galvenā speciāliste kapteine Vineta Vietniece.

**Iepirkuma priekšmets un īss tā apraksts:**

Pārtikas atkritumu apsaimniekošanas pakalpojumu sniegšana Latvijas ieslodzījuma vietām.

**Izvēles kritērijs:**

"Par pretendenta piedāvājuma izvēles kritēriju, atkarībā no iesniegto piedāvājumu variantiem, tiek noteikts saimnieciski visizdevīgākais piedāvājums: ar viszemāko nosacīto līgumcenu katrā daļā atsevišķi. Līgumcenā jābūt iekļautiem visiem nodokļiem (izņemot pievienotās vērtības nodokli (turpmāk – PVN)) un izdevumiem (t.sk. transporta pakalpojumi, piegādes, u.c. izmaksas, kas saistītas ar Tehniskajā specifikācijā nenorādītu un neparedzētu darbu izpildi, kas tehnoloģiski saistīti ar Iepirkuma priekšmeta īstenošanu noteiktajā termiņā un vietā)."

**Sēdi vada:** Pārvaldes priekšnieka vietniece pulkvežleitnante Tatjana Trocka.

**Sēdes gaita:**

T. Trocka nosauc piedāvājumu iesniegušo pretendentu:

|  |  |  |  |
| --- | --- | --- | --- |
| Pretendenta  nosaukums un reģistrācijas Nr. | Pretendenta juridiskā  adrese | Pretendenta piedāvājuma saņemšanas datums un laiks | Piedāvājuma reģ.Nr. |
| SIA "Clean R", reģistrācijas Nr.40003682818 | Vietalvas iela 5, Rīga, LV-1009 | 2018. gada 26. marts, plkst.14.23 | 3637 |

U. Zvaigzne informē par Iepirkuma nolikumā (turpmāk – Nolikums) noteiktajām pretendenta kvalifikācijas prasībām un iesniedzamajiem dokumentiem:

|  |  |
| --- | --- |
| Nolikuma apakšpunkta Nr. | Nolikuma prasības |
| 4.1.1. | **dokumentus**, kuri apliecina, ka pretendentam ir pieredze atkritumu apsaimniekošanā (atbilstoši Iepirkuma priekšmetam). Atkritumu apsaimniekošanas apjomam gada laikā jābūt ne mazākam kā tehniskajā specifikācijā norādīts. |
| 4.1.2. | **atļauju vai/un licenču vai/un sertifikātu kopijas** attiecīgo atkritumu apsaimniekošanas pakalpojumu sniegšanai, kas apliecina pretendenta iespējas sniegt attiecīgus atkritumu apsaimniekošanas pakalpojumus. |
| 4.1.3. | apliecinājums, ka pretendenta īpašumā vai valdījumā ir specializēts transporta līdzeklis attiecīgo atkritumu pārvadāšanai (atkarībā no pretendenta piedāvājuma). |
| 4.1.4. | **apliecinājums**, kas atbilst Nolikuma 3. pielikumā norādītajam. |

U. Zvaigzne ziņo par pretendenta iesniegtā piedāvājuma atbilstību Nolikuma kvalifikācijas prasībām.

|  |  |
| --- | --- |
| Nolikuma apakšpunkta Nr. | SIA "Clean R" |
| 4.1.1. | Ir iesniegts/atbilst |
| 4.1.2. | Ir iesniegts/atbilst |
| 4.1.3. | Ir iesniegts/atbilst |
| 4.1.4. | Ir iesniegts/atbilst |

V. Petruhins informē par Nolikumā noteiktajiem tehniskās specifikācijas nosacījumiem un ziņo, ka pretendenta iesniegtais tehniskais piedāvājums atbilst Nolikuma tehniskās specifikācijas prasībām.

U. Zvaigzne ziņo, ka pretendenta piedāvājums ir pareizi noformēts un atbilst Nolikuma prasībām.

J. Baranova nosauc pretendenta finanšu piedāvājumu:

SIA "Clean R" piedāvājums:

|  |  |  |  |  |  |  |
| --- | --- | --- | --- | --- | --- | --- |
| Daļas numurs | Pakalpojuma nosaukums | Pakalpojuma sniegšanas vieta | Plānotais atkritumu izvešanas daudzums gadā | Mērvienība | Maksa par vienu vienas vienības atkritumu apsaimniekošanu, EUR\* bez PVN | Nosacītā līgumcena par visu paredzamo atkritumu izvešanas daudzumu gadā, EUR bez PVN |
| 1.daļa | Pārtikas atkritumu apsaimniekošanas pakalpojumu sniegšana Rīgas Centrālcietumam | Rīgas Centrālcietums | **185 000** | litri | 0,03 | 5 550,00 |
| 2.daļa | Pārtikas atkritumu apsaimniekošanas pakalpojumu sniegšana Iļģuciema cietumam | Iļģuciema cietums | **50 000** | litri | 0,10 | 5 000,00 |
| 3.daļa | Pārtikas atkritumu apsaimniekošanas pakalpojumu sniegšana Brasas cietumam | Brasas cietums | **25 000** | litri | 0,13 | 3 250,00 |
| 4.daļa | Pārtikas atkritumu apsaimniekošanas pakalpojumu sniegšana Cēsu Audzināšanas iestādei nepilngadīgajiem | Cēsu Audzināšanas iestāde nepilngadīgajiem | **8 900** | litri | – |  |
| 5.daļa | Pārtikas atkritumu apsaimniekošanas pakalpojumu sniegšana Daugavgrīvas cietumam | Daugavgrīvas cietums | **250 000** | litri | – |  |
| **20 000** | – |  |
| 6.daļa | Pārtikas atkritumu apsaimniekošanas pakalpojumu sniegšana Jelgavas cietumam | Jelgavas cietums | **100 000** | litri | 0,10 | 10 000,00 |
| 7.daļa | Pārtikas atkritumu apsaimniekošanas pakalpojumu sniegšana Olaines cietumam (Latvijas Cietumu slimnīca) | Olaines cietums (Latvijas Cietumu slimnīca) | **75 000** | litri | 0,11 | 8 250,00 |

Atzīme " **–** " nozīmē, ka piedāvājums šajā daļā netika iesniegts.

O. Sparāne informē, ka, ņemot vērā, ka Iepirkumam ir iesniegts tikai viens piedāvājums un piedāvājuma izvēles kritērijs ir – viszemākā nosacītā līgumcena katrā daļā atsevišķi, līguma slēgšanas tiesības būtu piešķiramas:

1., 2., 3., 6. un 7.daļā – SIA "Clean R", reģistrācijas Nr.40003682818, juridiskā adrese: Vietalvas iela 5, Rīga, LV-1009.

Atbilstoši Publisko iepirkumu likuma (turpmāk – Likums) 9. panta trīspadsmitās daļas nosacījumiem pēc piedāvājumu iesniegšanas termiņa beigām Iepirkumu komisija izvērtē iesniegtos piedāvājumus un izvēlas vienu vai vairākus piedāvājumus. Iepirkumu komisija par uzvarētāju Iepirkumā atzīst pretendentu, kurš izraudzīts atbilstoši noteiktajām prasībām un kritērijiem un nav izslēdzams no dalības Iepirkumā saskaņā ar Likuma 9. panta astoto daļu.

Atbilstoši Likuma 9. panta devītās daļas nosacījumiem pasūtītājs, izmantojot Ministru kabineta noteikto informācijas sistēmu – pārbauda un saņem informāciju par pretendentu.

Saskaņā ar E-izziņu sistēmas datubāzes saņemto informāciju pretendentam SIA "Clean R", reģistrācijas Nr.40003682818:

– nav nodokļu (nodevu) parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150,00 EUR (viens simts piecdesmit *euro* un nulle *euro* centi);

– nav pasludināts maksātnespējas process (izņemot gadījumu, kad maksātnespējas procesā tiek piemērots uz parādnieka maksātspējas atjaunošanu vērsts pasākumu kopums), nav apturēta tā saimnieciskā darbība, nav likvidācijas.

**Iepirkumu komisijas lēmums:**

1. Par Pārvaldes rīkotā Iepirkuma uzvarētāju atzīt un līguma slēgšanas tiesības piešķirt:

1., 2., 3., 6. un 7.daļā – SIA "Clean R", reģistrācijas Nr.40003682818, juridiskā adrese: Vietalvas iela 5, Rīga, LV-1009.

2. Saskaņā ar Likuma 9. panta trīspadsmitās daļas nosacījumiem Iepirkumu 4. un 5.daļā izbeigt bez rezultāta, sakarā ar to, ka Iepirkumam nav iesniegts neviens piedāvājums.

2. Saskaņā ar Likuma 9. panta četrpadsmitās daļas nosacījumiem informēt pretendentu par Iepirkumu komisijas lēmuma 1. un 2.punktā norādīto 3 (triju) darbdienu laikā pēc Iepirkumu komisijas lēmuma pieņemšanas.

3. Atbilstoši Pārvaldes 2017. gada 12. septembra iekšējiem noteikumiem Nr. 1/16–n.–27 "Iepirkumu organizēšanas kārtība" un ievērojot Likumā noteiktos termiņus līguma noslēgšanai, uzdot Pārvaldes centrālā aparāta Iepirkumu un līgumu daļai koordinēt līguma noslēgšanu ar Iepirkumu komisijas lēmuma 1.punktā minēto pretendentu.

4. Saskaņā ar Likuma 9. panta septiņpadsmito daļu 10 (desmit) darbdienu laikā pēc līguma noslēgšanas publicēt informatīvu paziņojumu Iepirkumu uzraudzības biroja mājaslapā par noslēgto līgumu.

Piedāvājumu vērtēšanas sēde tiek slēgta plkst.10.30

Iepirkumu komisijas priekšsēdētāja: T. Trocka

Iepirkumu komisijas priekšsēdētāja vietniece: J. Baranova

Iepirkumu komisijas locekļi: O. Sparāne

U. Zvaigzne

V. Petruhins

Protokolētājs: V. Vietniece